cyanic-selkie/wikianc huggingface dataset:
Lânwurk
Ynhâld
Fergilius begjint syn gedicht mei in koart oersjoch fan 'e fjouwer boeken, folge troch in gebed oan 'e ferskate godheden dy't oer de lânbou geane, en, net te ferjitten, keizer Augustus sels. De earste helte fan Boek I beslacht withoefolle technyske beskriuwings fan lânbouwurktugen, lykas regel 160-175, dy't de ploege behannelje. It bydragen fan arbeid is fan it heechste belang foar it súkses of it falen fan 'e ûndernimmings fan 'e minske, sij it op it mêd fan 'e lânbou of op oare terreinen. Ien klimaktyske passaazje, yn regel 311-350, beskriuwt in ferwoastgjende stoarm, dy't al it bodzjen fan 'e minske teneate docht. Nei't er in ferskaat oan waartekens opneamd hat, einiget Fergilius mei in opsomming fan 'e foartekens dy't mank giene mei de moard op Julius Caesar en de dêropfolgjende boargeroarloch; inkeld Augustus biedt hope op rêding.
Graz
Befolkingsûntwikkeling
It ynwennertal fan Graz gyng yn 1870 foar it earst oer de 100.000-grins. Neitiid woeks de befolking fierder troch natuerlike groei, migraasje en it tafoegjen fan oanbuorjende gemeentes nei de Anschluss yn 1938. Yn de jierren 1970 ferhûzen ynwenners nei oanbuorjende gemeentes, sadat de groei doe ôfnaam.
Toerisme
Graz tanket it toerisme benammen oan de ûnder it wrâlderfgoed fan UNESCO fallende histoaryske binnenstêd. De stêd wie yn 2003 Kulturele Haadstêd fan Jeropa. Njonken de histoaryske binnenstêd binne der ek in soad monuminten bûten de âlde stêd, fral yn St. Leonhard en Geidorf.
Frou
Maatskiplike posysje
Yn in protte histoaryske, mar ek moderne maatskippijen en kultueren nimme froulju in ûnderhearrige rol oan foar manlju oer. Dat is oer it algemien gjin frijwillige kar, mar wurdt oplein troch tradysjes en wizânsjes. Saakkundigen ornearje dat it úteinlik weromgiet op 'e ferskillende rollen by de fuortplanting. Om't swiere froulju yn harren beweging beheind binne en oer it algemien nei de befalling in yntimere bân mei harren bern hawwe as de heit, hiene manlju yn prehistoaryske jager-sammeldermaatskippijen almeast de rol fan jager, wylst de froulju plantaardich iten sammelen en ûnderwilens om 'e bern tochten. Dy rolferdieling late by de ûntwikkeling fan in protte kultueren letter ta in brike maatskiplike ferhâlding tusken de geslachten, wêrby't manlju harsels mear rjochten ta-eigenen en froulju ûnderdrukten.
Wolvendaalske tsjerke
Skiednis
Yn 1736 socht Gustaaf Willem van Imhoff, de doedestiidske gûverneur fan Seylon, tastimming fan de Feriene Eastyndyske Kompanjy om de besteande tsjerke yn de fêsting te ferfangen troch nijbou op it selde plak. De VOC fielde lykwols neat foar nijbou en wegere de tastimming. It duorre noch oant de komst fan gûverneur Julius Valentyn Stein ear't it skeel bylein waard. Hy naam it beslút om in nije tsjerke te bouwen bûten de wâl fan de fêsting, yn in gebiet dat yn dy tiid noch sompe en ûnlân wie. Eartiids swalken yn dat gebiet jakhalzen om, dy't de earste kolonisten ynearsten foar wolven oanseagen. Sa waard dat gebiet bekend ûnder de namme Wolvendaal (Wolvendelte). De foar de nijbou útsochte lokaasje wie op in heuvel mei sicht oer de stêd en de haven, net fier fan de tagong ta de stêd. Der stie al in lyts tsjerkje, dat dêr al sûnt de komst fan de Nederlanners stie doe't Wolvendaal noch in rêstige bûtenwyk wie.
Gebrûk
Yn jannewaris rjochte de Kristlik-Herfoarme Tsjerke fan Sry Lanka de Wolvendaal Foundation op. it doel fan de stichting is om de kontakten mei de ferskate befolkings en godstjinsten op it eilân te ferbetterjen.
Kevin Sorbo
Jonkheid en oplieding
Sorbo folge de middelbere skoalle oan 'e Mound Westonka High School en studearre dêrnei marketing en reklamekunde oan 'e Steatsuniversiteit fan Minnesota te Moorhead. As bybaantsje begûn er ûnder syn stúdzje as model. Fia dat wurk rekke er min ofte mear by fersin oan it aktearjen, begjinnende yn 'e twadde helte fan 'e 1980-er jierren mei in stikmannich gastroltsjes op 'e tillefyzje, û.o. yn 'e soapsearje Santa Barbara, de detektivesearje Murder, She Wrote en de plysjesearje The Commish.
The Penguins of Madagascar
Produksje
The Penguins of Madagascar rûn formeel trije seizoenen, hoewol't it twadde 'seizoen' mei 68 ôfleverings fan maart 2010 oant maart 2012 eins twa seizoenen op himsels is. Yn totaal waarden der 142 ôfleverings makke fan novimber 2008 oant en mei novimber 2012, dy't útstjoerd waarden troch Nickelodeon. Dêrnei waarden fan desimber 2013 oant en mei desimber 2015 dripsgewiis nochris 7 nije ôfleverings tafoege dy't útstjoerd waarden op Nicktoons. Al mei al besteane der dus 149 ôfleverings. Foar it meastepart hawwe dy in spyldoer fan 11 minuten, mar der binne 8 dûbellange ôfleverings fan 22 minuten (nû. 48, 55, 79, 98, 110, 122, 146 en 148) en ien fjouwerdûbellange ôflevering fan 44 minuten (nû. 99). Foar de Nederlânske tillefyzje (ek útstjoerd troch Nickelodeon) waard de searje yn it Nederlânsk neisyngronisearre mei de stimmen fan û.o. Johnny Kraaijkamp jr., Wiebe Pier Cnossen, Lucas Dietens, Pepijn Koolen en Marjolein Algera.
Presidium (Moskou)
Ofbraak
Yn 2014 stelde Vladimir Pûtin ynienen foar om op it plak fan it Presidium de eardere kleasters en it Nikolaaspaleis te rekonstruearjen. Dêrmei soe in histoaryske oansjen fan dit diel fan it kremlyn in eare hersteld wurde. Alhoewol't Pûtin mei klam ûnderstreke dat syn wurden net in as in definityf beslút sjoen wurde moast, lieten de direkteur fan it Kremlyn-Museum Andrej Batalov en de direkteur fan it Moskouse Arsjitektuer-Ynstitút Dmitri Sjvidkovsky witte ree te wêzen om it histoarysk ûndersyk foar dat projekt te lieden.
Leilani Vega
Leilani Vega, echte namme ûnbekend (27 maart 1988), is in Amerikaansk neakenmodel en pornografysk aktrise fan Filipynsk etnysk komôf.
St Paul's Cathedral (Londen)
De Sint-Pauluskatedraal (Ingelsk: St Paul's Cathedral) is in katedraal yn de City, de binnenstêd fan de Ingelske haadstêd Londen. De katedraal is de biskopstsjerke fan it Anglikaanske bisdom Londen.
Koepel
Om de basis fan de koepel is op in hichte fan likernôch 30 meter in ringfoarmige omgong mei in trochsneed fan 34 meter, de saneamde Whispering Gallery. Troch de echo binne flústere wurden oan de oare kant te hearren. De beskildere dekoraasjes fan de koepel troch James Thornhill litte yn in yllusjonistyske arsjitektuer acht foarstellings út it libben fan Paulus sjen.
Stedsgrêft (Ljouwert)
De grêft wurdt opdield nei de kant fan de stêd:
Hillichdom fan Sint-Antonius
Skiednis
De tsjerke giet werom op de tiid doe't oan it begjin fan de 17e iuw it lân troch de Feriene Eastyndyske Kompanjy waard bestjoerd waard. De kalvinistyske autoriteiten hiene it near lein op it katolisisme en de katoliken moasten yn it geheim de misse fiere. De muonts Antonius die him lykwols foar as keapman en hie him tichteby de St. Philip Neri Church nei wenjen set. Doe't er ris trapearre waard moast er flechtsje foar syn Nederlânske ferfolgers. Hy fûn ûnderdak by fiskers yn Mutwal oan de mûning fan de Kelani-rivier. De minksen dêr wiene benaud dat harren doarp troch ôfslach fan lân yn de see ferdwine soe en yn ruil foar it ûnderkommen easken se de help fan Antonius. Dy liet op it strân in grut krús delsette en bidde yn syn preesterklean foar it doarp. Grut wie de freugde doe't nei trije dagen bliken die dat der in ein oan de ôfslach komd wie. De weagen wiene lytser woarn en foar de kust ûntstie in grutte sânbank. Fernuvere troch sa'n grut wûnder namen de fiskers it katolike leauwe oan. De Nederlânske autoriteiten koene de ynspannings fan de muonts wol wurdearje en stiene it ta dat Antonius yn it doarp in ienfâldige kapel boude, dy't oan Antonius fan Padua wijd waard. De muonts Antonius waard sels letter yn de kapel begroeven.
Oxfordshire
Geografy
It greefskip is foar it grutste part in lanlik gebiet, mei mar in inkelde delsetting fan boppe de 10.000 ynwenners. Sintraal Oxfordshire wurdt foarme troch de leechlizzend klaaigrûnen oan de rivier de Teems. It noarden fan it greefskip bestiet út kalkstien en beheart ta Area of Outstanding Natural Beauty (nasjonaal park) de Cotswolds, dat de krite fan Somerset oant Worcestershire beslacht. Mei Berkshire en Buckinghamshire ûnderhaldt Oxfordshire in totaal fan njoggentich natuerreservaten.
Arie Oostlander
Arie Marinus Oostlander (Oude Wetering, 28 maart 1936 – Doetinchem, 21 april 2019) wie in Nederlânsk politikus út namme fan de ARP en it CDA. Tusken 1989 en 2004 wied er lid fan it Europeesk Parlemint.
Helene Fischer
Karriêre
Njonken solo-optredens sjongt hja ek duetten mei ynternasjonaal bekende artiesten, lykas Michael Bolton en Robbie Williams. In wike foar syn dea troch in hertstilstân song Udo Jürgens op syn 80e jierdei en lêste optreden tegearre mei Helene Fischer "Merci, Chérie".
Drukgradiïntkrêft
Ynfloed fan de drukgradiïntkrêft op de wyn
Yn de waarkunde wurdt de drukgradiïnt op kaarten troch middel fan isobaren oanjûn. De drukgradiïnt yn it hoarizontale {\displaystyle (x,y)}(x,y)-flak stiet oeral leadrjocht op de isobaren. Hoe grutter it drukferskil oer in beskate ôfstân, hoe grutter de druk gradiïntkrêft en hoe sterker de wyn.
Diamond Jackson
Karriêre
Jackson is in goed foarbyld fan 'e âldere aktrises dy't sûnt likernôch 2000, troch de tanimmende populariteit fan milfpornografy wurk fûn hawwe yn 'e Amerikaanske pornoyndustry. Njonken har aktearwurk posearre se ek foar neakenblêden lykas Score, en gie se troch mei te wurkjen as webcamstripper en mei it jaan fan live-seksfoarstellings fia webcams yn 'e studio yn har eigen hûs.
Ipatjev-kleaster
Sovjet-perioade
De gebouwen fan it Ipatjev-kleaster waarden nei in brân oanpast foar oare funksjes lykas ûnderkommens foar de arbeiders fan de tekstylfabriken en joegen yn 1936 húsfêsting oan likernôch 700 minsken. Yn de Tsjerke fan de Berte fan de Mem Gods wie, oant it gebou yn 1934 opblaasd waard, in anty-religieus museum ûnderbrocht. It wie ek it plan om de muorren en de oare tsjerken ôf te brekken, mar dêr is it net mear fan kommen.
Skotske clans
Skotske clans binne sibskipsgroepen dy't diel útmeitsje fan it Skotske folk. It wurdt "clan" of yn it Ingelsk clan komt fan it Gaelyske clann, dat "neiteam" betsjut. Skotske clans jouwe harren leden it gefoel dat se in mienskiplike identiteit en komôf hawwe, en dat gefoel wurdt utere mei de clansymboalen, lykas in eigen tartan, dat û.m. brûkt wurdt foar de makkelei fan kilts en plaids. Yn it ferline wiene de clans gauris ûnderling oan it oarlogjen en teffens spilen se in wichtige rol by de jakobityske opstannen yn Skotlân oan 'e ein fan 'e santjinde en yn 'e earste helte fan 'e achttjinde iuw. Tsjintwurdich hawwe clans in formeel karakter dat erkend wurdt troch it Hof fan de Lord Lyon, de heechste autoriteit op it mêd fan 'e Skotske heraldyk. Der besteane twa soarten clans: guon mei in eigen haadman, en guon dy't in haadman misse en oantsjut wurde as wapenfierende clans (armigerous clans).
Fersprieding
Hoewol't it clansysteem oer it algemien mei de Heechlannen assosjearre wurdt, binne der yn hiel Skotlân clans te finen, ek yn it leechlân. In Skotske wet, dy't yn 1597 opsteld waard troch it Skotske parlemint, sprekt fan "chiftanis and chieffs of all clannis [...] in the hielands or bordouris." Dat bewiist dus dat doedestiden de termen "clans" (clannis) en "haadlju" (chiftanis en chieffs) sawol fan tapassing wiene op 'e clans fan 'e Heechlannen (hielands) as dy oan 'e Ingelske grins (bordouris). Tsjintwurdich wurdt faak tocht dat inkeld de Heechlannen clans hawwe, wylst sokke mienskipswêzens yn 'e rest fan Skotlân famyljes neamd wurde moatte, mar dat is in njoggentjinde-iuwsk fabeltsje. It iennichste part fan Skotlân dêr't gjin clans foarkomme binne dy gebieten dêr't earder (oant yn 'e njoggentjinde iuw) Norn sprutsen waard, in taal dy't fuortkommen wie út it Noarsk, wat der dus op wiist dat de befolking fan dy gebieten yn grutte mearderheid ôfstammet fan 'e Wytsingen, dy't it clansysteem net koene. Dy gebieten binne de Sjetlân- en Orkney-eilannen en it uterste noardeastlikste puntsje fan it Skotske fêstelân, it gebiet om Thurso en John O'Groates hinne.
Untwikkeling
Under de Skotske Unôfhinklikheidsoarloggen (1290-1330) waard troch kening Robert de Bruce in feodaal stelsel ynfierd dat de posysje fan 'e clanhaden formalisearre en harren ta fazallen fan 'e Skotske Kroan makke. Dêrmei wûn er harren stipe yn 'e striid tsjin 'e Ingelsen, en dat wie wêr't it him om te dwaan wie. Sa feroare it clanstelsel fan in pleatslik mienskipswêzen yn in pylder fan it Skotske steatsbestel, en it is dy feodale komponint dy't de Skotske clans ûnderskiedt fan lânseigen stammen yn 'e Amearika's, Afrika en Australaazje.
De jakobityske opstannen
De ôfsetting fan 'e rjochtlike kening Jakobus VII (Jakobus II fan Ingelân) by de Glorieuze Revolúsje fan 1688-1689, fanwegen roomske sympatyen, sette by in protte Skotten in kwea bloed. Jakobus syn oanhingers, de jakobiten, besochten neitiid ferskate kearen him en letter syn erfgenamten wer op 'e troan te krijen. Dy jakobityske opstannen, dy't oan 'e ein fan 'e santjinde en yn 'e earste helte fan 'e achttjinde iuw plakfûnen, ferdielden de clans. Guon, lykas de Clan Campbell en de Clan Sutherland, wiene wisberette oanhingers fan it nije bewâld, en kamen ek fanwegen om dêrfoar te fjochtsjen. Oaren, lykas de Clans MacDonald, Cameron, Gordon en Stewart fan Appin wiene like fûleindige tsjinstanners fan it nije rezjym, en griepen eltse kâns oan om te besykjen en draai de besteande sitewaasje werom.
Allard Pieter fan Jongstal
Allard Pieter fan Jongestal, ek wol Allard Pieter van Jongestall stavere (Starum, 12 augustus 1612 – Hallum, 9 novimber 1676), wie in Frysk jurist en diplomaat. Hy wie presidint-riedshear oan it Hof fan Fryslân en ûnder mear fertsjintwurdiger fan de Steaten-Generaal fan de Nederlânske Republyk by de ûnderhannelingen fan it Ferdrach fan Westminster (1654) en it Ferdrach fan Breda (1667) dy't in ein makken oan de earste twa Ingelsk-Nederlânske Oarloggen.
Skotske clans
De organisaasje fan clans
Histoarysk sjoen bestiene clans út in elk dy't op it grûngebiet fan 'e haadman libbe, of op it grûngebiet fan lju dy't trou sward hiene oan 'e haadman. Meitiid kaam dat troch it oanhâldende skowen mei grinzen, troch migraasje en troch feroarings fan liederskip te betsjutten dat in clan opmakke wie út in protte lju dy't yn 'e fierste fierte gjin famylje faninoar wiene, en dy't in soad ferskillende efternammen hiene. Nei ferrin fan tiid namen in protte clanleden mei oare nammen de efternamme fan 'e haadman oan. Ek koe in haadman syn clan fergrutsje troch bûtensteande famyljes te "adoptearjen" (yn 'e clan op te nimmen), wylst er oan 'e oare kant it rjocht hie om elts clanlid, sels syn eigen neiste famylje, út 'e clan te ferbaljen as dêr oanlieding ta wie. Hjoed oan 'e dei wurdt fan eltsenien dy't deselde efternamme draacht as de haadman fan in clan, ûndersteld dat hy of sy lid is fan dy beskate clan. Ek lju fan oare efternammen kinne lid wurde fan in clan troch trou te swarren oan 'e haadman, of it moat wêze dat dyselde de eed fan trou fan in spesifike persoan ôfstegeret.
Gedalja (bibelsk persoan)
Gedalja bestjoerde Juda fanút de stêd Mispa. Nei sân moannen yn funksje west te hawwen waard er lykwols fermoarde troch Jismael ben Netanja, in man fan keninklike komôf. Ut benaudens foar wraak fan de kening fan Babel flechte de noch restearjende Judeeske befolking nei Egypte.
Los Angeles Lakers
Teamskiednis
De Lakers ûntstienen doe't Ben Berger en Morris Chalfen de Detroit Gems yn 1947 kochten fan de National Basketball League (NBL), foar in bedrach fan 15.000 dollar. De klup ferhuze nei Minneapolis ta en krigen de namme Minneapolis Lakers. Omdat de Gems it seizoen dêrfoar it minste team fan de NBL wie, koene de Lakers as earste kieze yn de 'draft'. De klup keas George Mikan. Letter die bliken dat dat gjin minne kear wie, want Mikan waard ien fan de bêste centers fan syn tiid.
Huldrych Zwingli
Pastoar yn Glarus (1506–1516)
Yn de neisimmer fan 1506 waard Zwingli keazen as de liedende pastoar fan Glarus. Der kinne ferskate redenen west ha om de 22-jierrige Zwingli te beroppen. Mooglik wied er by de ynwenners al oanrikkemandearre, mar it kin ek dat de lju harren eigen preester kieze woene om net it útstel fan de biskop fan Konstanz ôf te wachtsjen. Eins soe nammentlik de ynfloedrike koarhear fan de proasdij fan Zürich, Heinrich Göldi (1496–1552), de prebende (ynkomsten fan de parochy) fan de biskop krije. Dêr hie Göldi nammentlik al in aardich bedrach foar nei Konstanz oermakke. Formeel wie Göldi as besitter fan de prebende ek de pastoar fan Glarus woarn, mar hy woe net nei Glarus ferhúzje om't er de tsjerklike funksje allinnich as in soarte fan ynvestearring beskôge. De ynwenners fan Glarus hiene fansels net in soad op mei lju dy't allinne de tsjerklike ynkomsten neijoegen, sadat hja in eigen kandidaat sochten dy't se yn Zwingli fûnen. Nei't de kar op Zwingli fallen wie waard it foar Göldi dreech om it amt fan pastoar tsjin it sin fan de parochianen op him te nimmen. Om net mei lege hannen te einigjen easke Göldi sadwaande in hege finansjele kompinsaasje. Zwingli moast dêrfoar by de bewenners jild opnimme en de ôfbetelling fan it kredyt soe him noch lang heuge.
Plebaan yn Einsiedeln (1516–1519)
Zwingli hie eins nei syn ferbliuw yn Einsiedeln syn pastoarsfunksje yn Glarus wer opnimme moatten, mar yn 1519 naam er it beslút ynstee dêrfan in berop oan de Grutte Munster fan Zürich oan te nimmen. Syn stúdzjes en ûnderfinings yn Glarus en Einsiedeln hiene de oan de Rome sa trouwe preester feroare. Dy ûntjouwing liede Zwingli nei oare ynsichten en hy wie in kritikus mei in skerpe tonge tsjin de tsjerklike misstannen woarn.
It Paradys Ferlern
Ynhâld
Uteinlik is it Eva dy't fermoedsoening siket, sawol mei Adam, as, dêrnei, mei God, Dy't harren ynsafier ferjout dat se net deade wurde. De aartsingel Michael lit Adam in fizioen ûndergean wêrby't er alles sjocht wat de minskheid oerkomme sil oant de sûndfloed. Adam rekket dêr alhiel oerémis fan, dat Michael fertelt him dan ek mar oer de mooglike ferlossing fan 'e minske fan 'e erfsûnde troch Jezus Kristus. Neitiid wurde Adam en Eva út it Hôf fan Eden ferballe, mar Michael treast Adam mei te sizzen dat er in paradys yn himsels fine kin, noch gelokkiger as dat Eden wie.
Kragujevac
Skiednis
Argeologysk ûndersyk yn 'e omkriten fan Kragujevac hat útwiisd dat de ierste minsklike bewenning yn 'e krite weromgiet oant it Paleolitikum, likernôch 40.000 jier lyn. Yn 'e ierste histoaryske perioade waard it gebiet bewenne troch de Illyryske Dardany en de Keltyske Skordisy. Yn it jier 9 foel de krite yn 'e hannen fan it Romeinske Ryk. Yn 'e midden fan it earste milennium setten de Serven har op 'e westlike Balkan nei wenjen. It Byzantynske Ryk, dat út it Romeinske Ryk fuortkommen wie, ferlear it gebiet dêr't Kragujevac no leit omtrint 1198 oan 'e Servyske hearsker Steffen Nemanja. Neitiid makke de krite diel út fan ferskate Servyske steaten, om yn 1459 ferovere te wurden troch it Osmaanske Ryk.
Doe't ûnder de Earste Wrâldoarloch it regear fan it Keninkryk Servje út Belgrado evakuëarre wurde moast, om't dy stêd lyk oan 'e grins mei Eastenryk-Hongarije lei, dat de fijân wie, tsjinne Kragujevac fan 1914 oant 1915 op 'e nij as de Servyske haadstêd. Oan dy snuorje kaam in ein doe't Kragujevac op 31 oktober 1915 troch de Dútsers en Eastenrikers ûnder fjildmaarskalk August von Mackensen ferovere waard. Under de besetting briek yn 'e nacht fan 1 op 2 juny 1918 rebûlje út ûnder in groep Slowaakske soldaten fan it Eastenryksk-Hongaarske 71e Ynfanteryrezjimint, dy't diel útmakken fan it garnizoen fan Kragujevac. De opstân, dy't ûnder lieding stie fan Viktor Kolibik, waard delslein en 44 Slowaken waarden eksekutearre foar harren dielname deroan. Yn 'e twadde helte fan oktober 1918 waard Kragujevac befrijd troch de Alliëarden. De stêd hie yn 'e oarlochsjierren 15% fan syn befolking ferlern.
Yn 1992 waard de Sosjalistyske Federale Republyk Joegoslaavje opheft en kaam Kragujevac te hearren ta de nije Federale Republyk Joegoslaavje. Under de Kosovo-oarloch fan 1999 hie de stêd te lijen ûnder de ekonomyske sanksjes dy't troch de Feriene Naasjes ynsteld wiene tsjin it regear fan presidint Slobodan Milošević fanwegen dy syn ferfolging fan 'e etnysk Albaneeske befolking fan it opstannige Kosovo. Inkele dielen fan Kragujevac waarden troch de bombardeminten fan 'e NATO feroare yn ruïnes. Yn 2003, doe't de Federale Republyk Joegoslaavje ophold te bestean, kaam Kragujevac te hearren ta it Steatebûn fan Servje en Montenegro. Dat hold sels yn 2006 op te bestean, en sûnt makket Kragujevac diel út fan 'e Republyk Servje.
It besjen wurdich
Kragujevac hat twa parken. It Opperpark of Grutte Park, dat iepene waard yn 1898 en mear as 10 ha grûn beslacht, en it Nederpark of Lytse Park, dat in oerflak fan 7 ha hat en yn 1900 oanlein waard om it monumint hinne foar alle lju út Kragujevac en omkriten dy't fallen binne yn 'e striid foar de Servyske ûnôfhinklikheid.
Dollars Trilogy
De Dollars Trilogy (Italjaansk: Trilogia del Dollaro), ek bekend as de Man with No Name Trilogy, is in Italjaansk-Westdútsk-Spaansk-Amerikaanske filmsearje út 'e 1960-er jierren, besteande út trije spagettywesterns, dy't regissearre waarden troch Sergio Leone. De titels fan 'e films binne: A Fistful of Dollars, For a Few Dollars More en The Good, the Bad and the Ugly. De earste film kaam út yn 1964, en de lêste yn 1966. Der waard fan alle trije films sawol in Italjaansktalige as Ingelsktalige ferzje makke.
Angels Costumes
Skiednis
Doe't yn 'e tweintichste iuw de filmyndustry opkaam, profitearre Angels dêrfan troch ek foar filmopnamen kostúms te leverjen. De earste film dêr't Angels de kostúms foar levere hie dy't in Oscar wûn foar bêste kostúmûntwerp, wie Hamlet, mei yn 'e haadrol Laurence Olivier, yn 1948. Neitiid folgen oant 2019 noch 36 oare filmproduksjes mei Oscar-winnende kostúmûntwerpen fan Angels Costumes, wêrûnder The Great Gatsby, Lawrence of Arabia, Star Wars, The Aviator, Memoirs of a Geisha, Marie Antoinette, Alice in Wonderland en The Grand Budapest Hotel.
Oh Land
thumb|250px|Oh Land Nanna Øland Fabricius (Kopenhagen, 2 maaie 1985), better kend ûnder har artystenamme Oh Land, is in Deensk sjongster.
Friesland (Gelderlân)
Friesland is in buorskip yn de Nederlânske gemeente Montferlân, yn de provinsje Gelderlân. It plakje leit 3 kilometer beëasten Didam krekt benoarden de A18.
Steat (boek fan Plato)
Begjin fan 'e rjochtfeardige stêd
Yn Steat jout Plato ek oanwizings oangeande de fraach hoe't de trije klassen foarme wurde moatte. Sa stelt er foar om te begjinnen mei in besteande stêdsteat, dêr't elkenien mei geweld út ferdreaun wurde moat dy't âlder is as tsien jier. De efterbliuwende bern kin dan ferteld wurde dat alles wat tefoaren yn har libben bard is, in dream wie dy't hja ferjitte moatte. Dêrnei soene dy bern dan grutbrocht wurde kinne neffens Plato syn ideeën oer de ideäle steat, mar neitiid moat der wol altyd goed tafersjoch holden wurde op kulturele saken, want de geast fan 'e boargers moat op 'e krekte wize foarme wurde. Allinnich goede ideeën meie talitten wurde; ferkearde ideeën binne ferbean. En keunstners en ambachtslju binne ferplichte om 'e juste strekking te folgjen. As immen him net oan dizze steatssinsuer winsket te hâlden, dan moat er daliks út 'e maatskippij en út 'e stêd ferballe wurde.
Oer keunst
Plato fûn bgl. dat de yn syn tiid gongbere Grykske literatuer foar it meastepart fersmiten wurde moast. Sa moast er neat hawwe fan 'e grutte skriuwer Homêros, dy't him neffens Plato weage hie oan ûnderwerpen (lykas oarlochfiering, polityk, maatskippij en opfieding) dêr't er gjin ferstân fan hie. Yn Steat freget Plato him ôf hokker maatskiplike omstannichheden ferbettere binne tanksij Homêros syn Ilias en Odyssee. Wetjouwing? Oarlochfiering? Technyske útfinings? Minsklike opfieding? Neat dêrfan. Neffens Plato hie Homêros dêrom neat betsjut foar it iepenbiere libben. In selde behanneling krige fan him ek Hesiodos.
Keunst is neffens Plato sa mooglik in noch grutter gefaar foar de siel, om't in keunstner him ommers rjochtet op 'e emoasje ynstee fan it ferstân. Dêrom moatte yn 'e ideäle steat inkeld positive foarmen fan keunst talitten wurde, lykas byldhouwurken en skilderijen dy't de boargers oansette ta it goede. Aktearjen is lykwols ûntalitber, om't akteurs yn 'e hûd krûpe fan personaazjes mei de meast útinoar rinnende karakters, dy't har meislepe litte troch emoasjes fan alderlei soarte. It is de empaty dy't akteurs foar har rol opbringe moatte, dy't funest is foar harren siel; Plato hat noch wol in beskate sympaty foar it neibearen fan nommele figueren op it toaniel, mar men mei jin beslist net ferleegje troch in ferwerplik personaazje te spyljen. De wiisgear liket op dit mêd benaud te wêzen foar in soarte fan 'besmetting fan 'e siel'. Dêrom fynt er dat yn 'e ideäle maatskippij toaniel ferbean wêze moat.
Thijs Meester
Poppespiler
Foar syn dûbelrol yn it iepenloftspul Snorro krige er yn 2012 in Gouden Gurbe. Snorro wie in persiflaazje op Zorro.
Lakota (folk)
Demografy
Mei de term "Lakota" wurdt it westlike folksdiel fan 'e Sû (Sioux) oantsjutten. Histoarysk sjoen bestiene de Sû út sân ûnderskate stammen, te witten: de Mdewakanton, Wahpeton, Wahpekûte, Sisseton, Jankton, Janktonai en Titon. De earste seis fan dy stammen foarmje mei-inoar de Dakota, it eastlike folksdiel fan 'e Sû, wylst de Titon lykslein wurde kinne mei de Lakota, (mei't "Titon" in etnografyske oantsjutting is, en "Lakota" yn it foarste plak in taalkundigen). Hjoed de dei wurdt trouwens almeast fan "Lakota" sputsen, mei't "Titon" as âlderwetsk beskôge wurdt. De Lakota/Titon kinne sels wer opdield wurde yn sân substammen: de Brulee, Hûnkpapa, Minnikonzjû, Oglala, Sâns Arks, Swartfuotten (dy't net betize wurde moatte mei it bekendere Algonkwynske folk fan 'e Swartfuotten) en Twatsjettels.
Op 'e flakten
By 't simmer holden de Sû op 'e flakten in grutte folksgearkomste, wêrby't fertsjintwurdigers fan de Očhéthi Šakówiŋ (útspr.: [o'tʃʰe:tʰi ʃa'ko:wĩ]), de "Sân Riedsfjurren" (d.w.s. de sân tradisjonele Sû-stammen, dêr't de Titon of Lakota ien fan wiene), mei-inoar yn berie giene oer nasjonale oangelegenheden. Wilens helle it sljochtwei folk famylje- en freonskipsbannen oan en namen de krigers diel oan it inisjaasjeritueel fan 'e sinnedûns. Om sit te nimmen yn 'e grutte rie fan 'e Sân Riedsfjurren keas elk fan 'e sân tradisjonele stammen fjouwer foaroanmannen út dy't dan mei syn achtentweintigen it folksregear fan 'e Sû foarmen. Om útkard te wurden as ien fan 'e fjouwer fertsjintwurdigers fan in stamme wie de heechste eare dy't in Sû-opperhaad ta diel falle koe. De lêste gearkomste fan 'e Sân Riedsfjurren wie yn 1850.
De earste konflikten
It earste wapene treffen tusken de Lakota en it Amerikaanske leger fûn plak op 3 septimber 1855, doe't 700 soldaten ûnder generaal William S. Harney it Grattan-bloedbad (wêrby't in Amerikaansk kavalerydetasjemint hast hielendal ferdylge wie), wrieken troch in willekeurich Lakota-doarp yn Nebraska oan te fallen en dêrby likernôch hûndert manlju, froulju en bern te deadzjen. Dat foarfal wie it earste yn in lange rige fan soksoarte skermutselings, dy't yn oantal en grutte tanommen yn 'e jierren 1862-1864, doe't der ûnder de Lakota in ynfluks fan Dakota-flechtlingen út Minnesota plakfûn nei de bloedich delsleine opstân dy't bekendstiet as de Dakota-Oarloch fan 1862.
Jamesbaai
Skiednis
Minsklike bewenning by de kust fan 'e Jamesbaai lâns giet werom oant de ein fan 'e lêste iistiid yn Noard-Amearika, sa'n 8.150 jier lyn. Doe't de Jeropeänen it gebiet oan it begjin fan 'e santjinde iuw foar it earst oandiene, bestie de befolking út etnyske Kry. De earste Jeropeaan dy't yn 'e Jamesbaai trochkrong, wie Henry Hudson, yn 1610. De baai waard ferneamd nei de Welske ûntdekkingsreizger Thomas James, dy't de krite yn 1630 en 1631 yngeander ferkende. Fanwegen it feit dat de Jamesbaai it myldste klimaat fan 'e Hudsonbaairegio hat, wie it wetter fan grut belang foar de Hudsonbaaikompanjy en de Britske ekspânsje yn noardlik Kanada.
Ewan McGregor
Priveelibben
Yn maaie 2017 rekke McGregor by de frou wei, fan wa't er sûnt skieden fan tafel en bêd libbe. Op 19 jannewaris 2018 frege er in formele skieding oan, dy't op 13 augustus 2020 definityf waard. Sûnt 2017 hat McGregor in relaasje mei de Amerikaanske aktrise Mary Elizabeth Winstead, mei wa't er yn 'e kunde kaam op 'e set fan 'e tillefyzjesearje Fargo. Harren soan Laurie waard berne yn juny 2021.
Op polityk mêd wie McGregor yn 2014 in tsjinstanner fan ûnôfhinklikens foar Skotlân by it referindum datoangeande. Mar hy wie yn 2016 by it Brexit-referindum in noch fûleindiger tsjinstanner fan Britske weromlûking út 'e Jeropeeske Uny. Letter seid er yn in fraachpetear dat er foar ûnôfhinklikheid stimd hie as er witten hie dat it Feriene Keninkryk út 'e Jeropeeske Uny stappe soe. Yn 2020 spriek er op 'e nij syn stipe út foar de ûnôfhinklikheid fan Skotlân, mei de wurden: "It is der tiid foar." Yn 2016 liet McGregor him naturalisearje ta Amerikaanske steatsboarger en sûnt hat er in dûbele Amerikaansk-Britske nasjonaliteit. De reden foar syn naturalisaasje wie dat er in grut tsjinstanner fan 'e Amerikaanske presidint Donald Trump wie, en tsjin him stimme kinne woe by de presidintsferkiezings fan 2020.
Mariatrost (Graz)
Skiednis
It barokke bouwurk heart mei it Fransiskaanske kleaster ta de wichtichste beafeartsplakken fan de dielsteat Stiermarken. It doel fan de pylgers, dy't net allinne út Eastenryk mar ek út Hongarije en Kroaasje komme, is in mirakuleus byld fan de Jongfaam. It byld stamt út it stift Rein by Graz en stie earder yn in hûskapel fan it slot op de Purberg. De besitter fan it slot joech it byld yn 1708 oan de Oarder fan de Paulinen. Yn 1714 waard foar de hjoeddeiske beafeartstsjerke de earste stien lein en fiif jier letter waard de earste misse fierd. Keizer Karel VI joech opdracht om in wei fan Graz nei Mariatrost oan te lizzen, sadat de pylgerreis nei de tsjerke wat makliker gyng. De tsjerke wie yn 1724 foar it measte klear, mar de folsleine foltôging fan de tsjerke duorre dochs noch oant 1779. In pear jier letter moasten de Paulinen yn it ramt fan maatregels fan keizer Joazef II om de tsjerke ûndergeskikt te meitsjen oan de steat harren kleaster ferlitte.
Middensemityske talen
Underferdieling
De meast akseptearre ûnderferdieling fan 'e Middensemityske talen is sa:
Star Trek V: The Final Frontier
Opnamen en postproduksje
Tsjin it neijier fan 1988 wiene Shatner, Loughery, Nimoy, Kelley, Roddenberry en produsint Harve Bennett, dy't de úteinlike lieding oer it hiele projekt hie, einlings akkoart op it mêd fan it senario. Filmstudio Paramount Pictures siet yn noed oer it budget, dat úteinlik $33 miljoen bedrage soe, en besunige op 'e kosten troch Shatner strange regels op te lizzen oangeande wat er wol en net dwaan mocht as it gie om 'e tafoeging fan djoere special effects. Ek waard gjin gebrûk makke fan 'e earsteklas effekten fan Industrial Light & Magic (ILM) fan George Lucas, mar sette men ynstee it folle goedkeapere bedriuw fan Bran Ferren yn. Tagelyk siet men der by de studio ek oer yn dat de feart út 'e filmsearje drige te reitsjen, dat Star Trek V: The Final Frontier waard halje-trawalje yn produksje nommen.
Untfangst
Fan 'e filmkritisy krige Star Trek V: The Final Frontier oer it algemien lauwe oant negative resinsjes. Fral it senario, de rezjy fan William Shatner en de minne special effects krigen in protte krityk. Yn 'e Sun Herald, in krante út Biloxi (Mississippy), kwalifisearre Rob Lowing de film as "ynnimlik, mar midsmjittich". Roger Ebert fan 'e Chicago Sun-Times wie minder posityf en neamde Star Trek V: The Final Frontier "in rommeltsje". Yn The Washington Post omskreau Rita Kempley de film as "in púnfal". Caryn James fan The New York Times beskôge Star Trek V: The Final Frontier as in teloarstelling foar sawol Star Trek-fans as it bredere bioskooppublyk.
Himelfeartkatedraal (Jelets)
Skiednis
Nei in bouperioade fan hast fiifenfjirtich jier konsekrearre biskop Misail fan Orlov en Sevsk op 22 augustus 1889 de katedraal. thumb|left|175px|Ikonostaze
Fraumünster
Bou
Tusken 1150 en 1250 waarden twa tuorren boud. De súdlike toer waard yn 1728 sloopt, wylst de noardlike yn 1732 ferhege waard. Yn de midden fan de 13e iuw waard útein set mei de fergrutting en goatisearring fan de tsjerke. Foar it lêst waard it skip yn 1991 ferboud. De lêste grutte renovaasje fan de tsjerke fûn yn 2006-2007 plak.
Ynterieur
Mei de reformaasje waarden oant 1527 alle alters, bylden en it oargel ferwidere en yn 1544 krige de tsjerke foar de preek in nije kânsel.
Fanôf 1967 krige it 13e iuwske koer fiif ramen fan Marc Chagall: in read profetenraam, in blau raam dat wijd is oan de wetten, in grien Kristusraam, in giel Sionraam en in blau Jakobsraam. Yn 1978 makke Chagall ek in raam foar it roasfinster yn it súdlike dwersskip. In oar raam is it "Himelske Paradys" yn it noardlike dwersskip út 1945 fan Augusto Giacometti. It oargel fan it Fraumünster is mei 5793 pipen it grutste fan it kanton Zürich.
Tramwei Frjentsjer - Marsum
Skiednis
It eardere tramstasjon fan Frjentsjer is nei it slúten fan de tramlinen noch jierren yn gebrûk west as garaazje. Yn 2010/2011 is it gebou ôfbrutsen om plak te meitsjen foar twa supermerken.
Merk Fryslân
Merk Fryslân is it regionale marketingplatfoarm fan 'e Nederlânske provinsje Fryslân. It hat ta doel om it toerisme en de rekreaasje yn Fryslân oan te fiterjen, en dêrmei de provinsjale ekonomy te befoarderjen. Dêrta hat it in protte taken oernommen fan sawol de Provinsje Fryslân as de regionale VVV.
Skyrinnen op de Olympyske Winterspullen
Medaljespegel
De top tsien fan lannen dy't by it Skyrinnen medaljes wûn ha tidens de Olympyske Winterspullen. bywurke yn 2014
Loreley (Verbandsgemeinde)
Yndieling gemeente
De gemeente bestiet út de folgjende Ortsgemeinden:
Sleepless in Seattle
Plot
Ien fan 'e harkers fan it programma is Annie Reed, in sjoernaliste út Baltimore, dy't harsels krekt ferlove hat mei de tige sympatike Walter Jackson, mar hieltyd it gefoel hat dat der wat oan harren relaasje ûntbrekt. Nei't se de film An Affair to Remember, mei Cary Grant en Deborah Kerr, sjoen hat, skriuwt se yn in opwâling in brief oan Sam, wêryn't se foarstelt om him op Falentynsdei te moetsjen boppe-op it Empire State Building yn New York (krekt as yn 'e film). Se bekomt al rillegau wer fan wat se neitiid as in nuvere opstiging beskôget, en goait it brief fuort. Har freondinne Becky strykt it ferfrommele papier lykwols glêd en docht it foar har op 'e post.
Underwilens begjint Sam, dy't de brieven fan al dy 'gestoarde' froulju wegeret te lêzen, om te gean mei Victoria, in kollega fan him. Jonah mei Victoria net lije, om gjin inkele oare reden as dat er it brief fan Annie lêzen hat en besletten hat dat sy de wiere foar syn heit is. Hy besiket syn heit dêrfan te oertsjûgjen, mar Sam is net fan doel om mei Falentynsdei nei de oare kant fan it lân te reizgjen om in frou te moetsjen dy't dúdlik net alhiel doocht. Op advys fan syn boarterskammeraatske Jessica beäntwurdet Jonah dan sels mar Annie har brief en stimt dêrby yn mei de moeting op it Empire State Building.
Prizen
Sleepless in Seattle waard yn 1994 nominearre foar twa Oscars, yn 'e kategoryen bêste orizjinele senario (Nora Ephron, David S. Ward en Jeff Arch) en bêste orizjinele liet (A Wink and a Smile fan Harry Connick jr.). De film waard ek nominearre foar trije Golden Globes, twa BAFTA's en fjouwer MTV Movie Awards. Ross Malinger wûn foar syn rol as Jonah Baldwin in Young Artist Award foar bêste filmakteur jonger as tsien jier.
Musicaladaptaasje
Yn 2013 waard Sleepless in Seattle adaptearre ta in musical dy't yn Pasadena op 'e planken brocht waard en yn 'e simmer fan 2020 yn Londen iepene.
Jeremy Brett
Jonkheid en karriêre foar Sherlock Holmes
Letter waard Brett neamd as opfolger fan Sean Connery as James Bond yn de film On Her Majesty's Secret Service, mar de rol gie nei de Australyske akteur George Lazenby. Ek die er audysje foar de rol by de film Live and Let Die, mar ek doe krige er de rol net. Roger Moore waard de nije James Bond.
Feale
De rivier de Feale (An Fhéil of Abhainn na Féile yn it Iersk]) ûntspringt by Rockchapel yn it Mullaghareirkberchtme yn County Cork yn it súdwesten fan Ierlân. De rivier rint dêrnei nei it noardwesten troch Abbeyfeale yn County Limerick en Listowel yn County Kerry foardat er útmûnet yn de estuarium fan de Shannon by Ballyduff en sa fierder nei de Atlantyske Oseaan.
Toer- en nachtsweleftigen
Sûnt 2020 wurdt it eardere skift fan 'e nachtsweleftigen as parafyletysk en dus ûnjildich beskôge. De trije famyljes út dy groep binne dêrom ta selsstannige skiften befoardere: de reuzenachtsweleftigen (Nyctibiiformes), fetfûgels (Steatornithiformes) en kikkertbekeftigen (Podargiformes).
Stalaktyt
Stalaktiten yn kalkstiengrotten, dy't fierwei it measte foarkomme, wurde foarme troch de ôfsetting fan kalsiumkarbonaat en oare mineralen. Dêroan giet in proses fan oplossing yn mineralisearre wetter foarôf. Kalkstien wurdt dan meitiid stadichoan oplost yn it koalstofdioksidehâldende wetter dat dertrochhinne rint, sadat der in kalsiumbikarbonaatoplossing ûntstiet. De gemyske formule dêrfoar is: Dy oplossing streamt troch de stien hinne oant er in râne berikt an as dy oan it plafon fan in grot sit, sil it mineralisearre wetter der dêr by del drippe. Sadree't de oplossing yn kontakt komt mei lucht wurdt de skiekundige reäksje omdraaid en wurde op dat punt dieltsjes kalsiumkarbonaat ôfset: De trochsneed groei fan 'e stalaktyt dy't dêrtroch foarme wurdt, bedraacht 0,13 mm yn 't jier. De fluchst groeiende stalaktiten, dy't ûntsteane op plakken dêr't oanhâldend wetter del dript dat ryk is oan kalsiumkarbonaat (CaCO3) en koalstofdiokside (CO2), kinne jiers wol 3 mm groeie. It driptempo moat dêrfoar wol stadich genôch wêze om it ôfsettingsproses mooglik te meitsjen. As it dripkjen te hurd giet, fynt de ôfsetting pas plak op 'e flier fan 'e grot, dêr't dan in stalagmyt ûntstiet. In tuskenbeiden driptempo soarget foar de kreaasje fan sawol in stalaktyt as in stalagmyt, dy't stadich nei inoar ta groeie. As se inoar reitsje, sprekt men net mear fan in stalaktyt en in stalagmyt, mar fan in dripstienpylder.
Konstantin Thon
Konstantin Andrejevitsj Thon (Russysk: Константин Андреевич Тон) (Sint-Petersburch, 6 novimber 1794 - dêre, 6 febrewaris 1881), wie in Russysk arsjitekt.
Yn desimber 1828 gie er werom nei Ruslân. Yn 1830 waard er lid fan de keunstakademy en trije jier letter waard er beneamd ta learaar oan de Peterburchske Keunstakademy. Yn 1854 waard er ta rektor fan de fakulteit arsjitektuer fan de akademy beneamd.
A Restoration of Faith
Ynhâld
Dan mingt har ynienen in lytse froulike plysje yn 'e striid, deselde dy't Harry en Faith fan it plak delikt ôf folge wie. Hja springt de trol op 'e rêch en smoart him suver mei har gummykneppel. De trol ferliest syn hakmês, mar skuoddet har ôf. Dan sil er har te liif, mar Harry hat ûnderwilens it hakmês oppakt en huft it wêzen dêrmei yn 'e bealch. Ynstee fan bloed komme der miniskule troltsjes út 'e wûne, ter grutte fan in pink. Dat giet troch oant Gogoth hielendal leechrûn is en der inkeld in lege sek oer is, besteande út syn hûd en hier. Nick arrivearret krekt op 'e tiid om 'e útkomst fan it gefjocht te sjen. De plysje, in agint Murphy, is fansels kjel wurden, mar bliuwt der fierders frij nofter ûnder. Se befreget Faith, dy't net fier útnaaid wie, oer har 'ûntfiering' troch Harry en Nick, en as it famke har útleit dat dat allegear ûnsin is, seit Murphy dat de mannen har mar ôfjaan moatte. It famke by de plysje efterlittend, jouwe Nick en Harry mei gragens oan dat advys gehoar.
Latino's yn Noard-Amearika
Latino's foarmje in etnyske en linguïstyske minderheid yn 'e Feriene Steaten en Kanada. Yn 'e regel wurde ûnder dizze oantsjutting alle lju beflapt dy't Spaansktalich (of fan oarsprong Spaansktalich) binne en dy't út Midden- of Súd-Amearika komme (of wa har foarâlden oft dêrwei komme). In útsûndering foarmje dejingen dy't sels of wa har foarâlden oft út Brazylje komme, dat Portegeesktalich is; dy wurde soms wol en soms net ta de Latino's rekkene. Yn it Amerikaansk-Ingelsk is de term Latino frijwol synonym mei de likefolle brûkte oantsjutting Hispanic, mei it ferskil dat ta Hispanics ek lju út Spanje (of wa har foarâlden oft dêrwei komme) rekkene wurde. Foar dit artikel sil de breedste betsjutting fan "Latino's" oanholden wurde, dus ynkl. Brazyljanen en Spanjerts, of it moat wêze dat dat oars oanjûn wurdt.
Jolene Blalock
Aktearkarriêre
Sûnt Star Trek: Enterprise yn 2005 stopset waard, is it mei Blalock har karriêre wat yn it neigean rekke. Se hie rollen yn B-films as Starship Troopers 3: Marauder (2008) Sinners and Saints (2010) en Sex Tape (2014), wylst se ek gastrollen fertolke yn ôfleverings fan tillefyzjesearjes as Stargate SG-1, CSI: Miami en House. Echte grutte rollen giene lykwols oan har foarby.
Ali Baba en de Fjirtich Rôvers
Ynhâld
De deis dêrop giet de rôverhaadman sels nei stêd, siket Baba Mûstafa wer op en betellet de âld skroar foar de trêde kear om him nei it hûs fan Ali Baba te lieden. As er dêr ienris is, nimt er it hûs en de omlizzende buert goed yn him op, sadat er it wer fine kin sûnder dat er op merktekens of soksoarte dingen hoecht te fertrouwen. Dy jûns nei tsjuster komt de rôverhaadman by Ali Baba oan 'e doar. Hy beart in oaljekeapman te wêzen dy't ferlet hat fan in plak om te sliepen, en hy hat mûldieren by him dy't beladen binne mei 38 fetten. Der is lykwols mar ien fet dêr't wier oalje yn sit; yn 'e oare 37 sitte de oerbleaune rôvers. As Ali Baba en syn húshâlding ienris sliepe, sille de rôvers foar it ljocht komme en alle bewenners fan it hûs deameitsje.
Saco van Teyens (1797-1857)
Saco van Teyens (Beetstersweach, 12 april 1797 - dêre, 1 febrewaris 1857) wie in Nederlânsk bestjoerder en rjochter.
Messerschmitt Me 163
Me 163 wie flugger as alle oare jachtfleantugen yn dy tiid. Testpiloat Heini Dittmar helle yn july 1944 1130 km/o mei de Me 163, in rekord. Der waarden goed 300 tastellen makke, mar it die bliken dat de Komet as jager net foldie en yn syn operasjonele perioade mar njoggen alliearde tastellen delhelle hat.
Star Trek: Lower Decks
Utgongspunt fan 'e plot
Star Trek: Lower Decks spilet nei Star Trek: Picard, en begjint yn it jier 2380. Oan board fan 'e USS Cerritos, ien fan 'e minst wichtige romteskippen fan 'e Stjerrefloat fan 'e Feriene Federaasje fan Planeten wurdt in groepke ofsieren fan 'e leechste rang folge. De swarte Beckett Mariner (ynsprutsen troch Tawny Newsome) is in faandrich dy't it net sa nau mei de regels nimt en dêrom al ferskate kearen yn rang weromset is. Hja is de dochter fan kaptein Carol Freeman (Dawnn Lewis) fan 'e USS Cerritos, mar dat is in famyljerelaasje dy't se allebeide leaver geheim hâlde. Freeman siket oanhâldend nei in stekhâldende reden om Mariner oerpleatse te litten nei in oar skip.
Untfangst en resultaat
It earste seizoen waard nominearre foar trije Critics' Choice Super Awards, yn 'e kategoryen bêste animaasjesearje, bêste stimakteur yn in animaasjesearje (Jack Quaid) en bêste stimaktrise yn in animaasjesearje (Tawny Newsome).
Canadian Country Music Association
De Canadian Country Music Association ("Kanadeeske Feriening foar Countrymuzyk") is in Kanadeeske organisaasje dy't him ynset foar it útdragen en de fierdere ûntwikkeling fan 'e countrymuzyk yn Kanada. It is in feriening dy't yn 1976 oprjochte waard as de Academy of Country Music Entertainment (ACME). Yn 1987 waard de organisaasje omneamd ta syn hjoeddeistige namme.
Canadian Country Music Awards
De Canadian Country Music Association is it bekendst om 'e Canadian Country Music Awards, dy't sûnt 1982 op jierlikse basis útrikt wurde yn in tal kategoryen dat troch de jierren hinne oan feroaring bleatstien hat. Yn 2016 wiene der trettjin kategoryen: Foar in folsleine list mei winners, sjoch op dizze side, op 'e Ingelske Wikipedy.
Leafde's Lêst Net Leanne
Leafde's Lêst Net Leanne, yn it oarspronklike Ingelsk: Love's Labour's Lost, is in toanielstik fan 'e hân fan 'e wiidferneamde Ingelske skriuwer en dichter William Shakespeare. Men is fan tinken dat it skreaun wêze moat yn 'e midden fan 'e 1590-er jierren. Yn elts gefal waard it foar it earst publisearre yn 1598. Leafde's Lêst Net Leanne is in komeedzje en docht ferslach fan 'e foarfallen oan it hof fan 'e kening fan Navarra as dêr in Frânske prinsesse en har hofdames arrivearje, dy't de kening en alletrije fan syn heechste hôvelingen de holle oerstjoer meitsje. De Fryske oersetting fan Douwe Kalma is út 1956.
Ynhâld
Yn Love's Labour's Lost slút de kening fan Navarra mei trije fan syn hôvelingen, Berowne, Dumaine en Longaville, in ferbûn wêrby't se allefjouwer in eed ôflizze om 'e folgjende trije jier fan harren libben oan stúdzje te wijen en sa lang net om in frou stykje te sillen. Al rillegau neitiid arrivearret lykwols de prinsesse fan Frankryk mei har trije hofdames oan it Navarreeske hof en binnen de koartste kearen rekket de kening fereale op 'e prinsesse en syn hôvelingen op 'e hofdames.
Bloedsibskip
Yn 1970 is yn Nederlân it ferbod op houliken tusken guon twaddegraads famyljeleden (tusken omkes en omkesizzers, en tusken muoikes en muoikesizzers) en treddegraads famyljeleden (tusken neven en nichten) opheft. Seksuële relaasjes tusken earstegraads famyljeleden wurde beskôge as ynsest, mar dat is op himsels net strafber salang't it om frijwillich yn sa'n relaasje tastimmende folwoeksenen giet. Sadree't der lykwols minderjierrigen by belutsen binne, wurdt it in foarm fan bernemisbrûk.
Oebele Brouwer
Oebele Brouwer (Snits, 15 febrewaris 1960) is sûnt 7 febrewaris 2019 boargemaster fan de gemeente Achtkarspelen. Hy is net oan in politike partij ferbûn.
Marienmünster
Geografy
It lânskip fan Marienmünster is heuveleftich, piken en deltes wikselje inoar op lytse skaal ôf. It heechste punt leit súdeastlik fan de Bremerberg op likernôch 340 meter, it leechste punt leit by it ferlitten fan de Niese út it gemeentlike gebiet op likernôch 162 meter.
Brinkum
Brinkum is in gemeente yn de Landkreis Lier yn de Dútske dielsteat Nedersaksen. Brinkum is ûnderdiel fan de Samtgemeinde Hesel en hat 782 (2019) ynwenners.
Geografyske lokaasje
De gemeente leit likernôch 5 kilometer súdwestlik fan Hesel. De stêd Lier leit sa'n 8 kilometer súdwestlik fan Brinkum.
Domtsjerke fan Graz
Ynterieur
Yn de noardlike Barbarakapel, eartiids de sakristy, binne slútstiennen fersierd mei de hillige Veronika mei switdoek en in ingel mei it Eastenrykske wapenskyld. Njonken religieuze foarstellings hawwe de slútstiennen yn it skip ek wrâldske foarstellings, lykas wapens. Boppe de Barbarakapel binne noch twa kapellen Op de earste ferdjipping leit de Kapel fan Freark III en dêrboppe de yn renêssânse styl útfierde Romualdkapel. De kappellen stiene eartiids troch in brêge yn ferbining mei de boarch fan Graz. De jezuïeten feroaren yn de jierren 1577-1773 in soad oan de tsjerke. Hja lieten û.o. de barokke dakruter en in gong fan de tsjerke nei de boarch bouwe (yn 1831 ôfbrutsen). Dêrnjonken lieten hja nije kapellen en in nije sakristy oanbouwe. It goatyske doksaal waard sloopt, sadat it tsjerkefolk frij sicht krige op it heechalter. Ek it grutste diel fan it pronkerige tsjerkemeubilêr datearret fan dy tiid. It barokke heechalter ferfong in renêssânse alter en waard yn de jierren 1730-1733 boud. It sintrale skilderij fan Franz Ignaz Flurer toant Sint-Egidius, de patroanhillige fan de katedraal. Mei de byldegroep dêrboppe wurdt de kroaning fan Marije foarsteld.
Katedraal fan Us-Leaffrouwe fan de Berch Karmel (Jolo)
De Katedraal fan Us-Leaffrouwe fan de Berch Karmel of gewoanwei de Katedraal fan Jolo is in roomsk-katolike katedraal fan Jolo, Sulu en de sit fan it Apostoalysk Fikariaat fan Jolo. De katedraal stiet op it fulkanyske eilân Jolo yn de provinsje Sulu fan de autonome regio ARMM (Autonomous Region in Muslim Mindanao) op de Filipinen. De katedraal waard boud yn 1864 en is wijd oan de Jongfaam Marije en draacht de namme "Us-Leaffrouwe fan Karmel".
Oanslaggen
It wie net de earste kear dat katedraal troffen waard troch in oanslach. Yn 2010 ekplodearre in granaat flak foar de katedraal, dy't nei de tombes fan twa eardere biskoppen smiten waard. Dat barde doe flak foar't de misse opdroegen waard, sadat der gjin slachtoffers foelen. In pear moanne letter eksplodearre yn 'e jûn om healwei tsienen op 'e nij in granaat foar de katedraal. Ek doe wie de skea noch allinne materieel, der wiene fierder gjin slachtoffers.